**Către tine,**

*DenisePhoenix*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

au trecut mulți ani,

am trăit mulți ani aici

înghesuită-n toracele firav,

era incomod

mă deranjai

cu bucuriile cu tristețile cu întrebările tale

și nu-mi dădeai

pace.

\*dumnezeu dă & dumnezeu ia

dumnezeu dă & dumnezeu ia\*

am crescut împreună

te-am privit din capul pieptului

ți-am ghidat simțirile

încăpățânată

am luptat împotriva rațiunii

râzând deseori triumfătoare

și nu-ți dădeam

pace.

\*dumnezeu dă & dumnezeu ia

dumnezeu dă & dumnezeu ia\*

fire albe, din ce în ce mai multe

piele zbârcită, cică-au trecut anii

rațiunea zace înfrântă de mult, acum rămân tot

eu

veșnică biruitoare

războaie purtate în 1, cel mult în 2

ani de victorii la activ și parcă nu-i de-ajuns

căci ele tot nu-ți dau

pace

muze, gata să te amuze cu jocurile lor

mimând din buze

schițând zâmbete și vorbe, idei și poezii

și-alte refrene uitate de

vreme.

semnat

eu, Inima.

“…In my heart there was a kind of fighting

That would not let me sleep.”

— William Shakespeare, Hamlet